তৃণমূলের মহিলা পঞ্চায়েত প্রধানের শ্লীলতাহানির অভিযোগ

সন্দেশখালি: তৃণমূলের মহিলা পঞ্চায়েত প্রধানের শ্লীলতাহানি (Women Panchayat Pradhan Molested) করার অভিযোগ। দলেরই পঞ্চায়েত সদস্যের বিরুদ্ধে অভিযোগ। প্রধান নেজাট থানায় অভিযোগ দায়ের করছেন। বসিরহাটের সন্দেশখালি (Sandeshkhali) এক নম্বর ব্লকের সেহারা রাধানগর গ্রাম পঞ্চায়েতের তৃণমূলের প্রধান। পঞ্চায়েতের বিভিন্ন দফতরের উন্নয়নমূলক কাজের জন্য পঞ্চায়েতে মিটিং এর ব্যবস্থা করা হয়েছিল প্রধানের ঘরে। সেই মিটিং চলাকালীন পঞ্চায়েতের দুই সদস্য সাজিদুল ইসলাম গাজী ও গফফার সর্দার তারা প্রধানের একাধিক দুর্নীতির কথা সামনে এনে মিটিং ভুণ্ডল করতে চায়। তার প্রতিবাদ করতেই প্রধানের উপর হামলা চালায় মারধর‌ের করে কাপড় ছিঁড়ে দেওয়া অভিযোগ উঠেছে। নিরাপত্তাহীনতায় ভুগছেন পঞ্চায়েত প্রধানসহ বাকি সদস্যরা। নেজাট থানায় অভিযোগ দায়ের করছেন।

অভিযোগ, পঞ্চায়েতের মিটিংয়ে পঞ্চায়েতের দুই সদস্য সাজিদুল ইসলাম গাজী ও গফফার সর্দার তারা প্রধানের একাধিক দুর্নীতির কথা সামনে আনেন। এই ঘটনার প্রতিবাদ করার মহিলা প্রধানের উপর চড়াও হন পঞ্চায়েতের দুই সদস্য সাজিদুল ইসলাম গাজী ও গফফার সর্দার। প্রধানের উপর হামলা চালায় মারধর‌ের করে কাপড় ছিঁড়ে দেয়। দরকারি কাগজপত্র ছিড়ে টুকরো টুকরো করে দিয়ে চেয়ার টেবিল পাখা ভাঙচুর করে। এই ঘটনার পর নিরাপত্তাহীনতায় ভুগছেন পঞ্চায়েত প্রধানসহ বাকি সদস্যরা। অবিলম্বে দোষীদের গ্রেফতার করা হোক দাবি মহিলা প্রধানের। এই ঘটনার পর সেহারা রাধানগর এলাকায় ন্যাজাট থানার আউট পোস্টে পঞ্চায়েতের দুই সদস্যর বিরুদ্ধে লিখিত অভিযোগ জানায় প্রধান। অভিযোগের ভিত্তিতে পুলিশ কাউকে গ্রেফতার করতে পারেনি। তার কারণ তারা সন্দেশখালীর বিধায়ক সুকুমার মাহাতোর অনুগামী বলে পরিচিত। এরপর মঙ্গলবার গ্রামবাসীরা একত্রিত হয়ে পঞ্চায়েত অফিসের সামনে দোষীদের গ্রেফতার ও বিধায়ক সুকুমার মাহাতের শাস্তির দাবিতে বিক্ষোভ দেখান।

আরও পড়ুন: পাথরপ্রতিমা বিস্ফোরণ কান্ডে আটক এক

স্থানীয়দের দাবি, সুকুমার মাহাত দলের বিধায়ক হয়ে দলেরই মহিলা প্রধানের উপরে হামলা চালিয়েছে যা একেবারেই নিন্দনীয়। একজন পঞ্চায়েত মহিলা প্রধানের যেভাবে গায়ে হাত দিয়ে শ্লীলতাহানি করা হল যা অত্যন্ত লজ্জার। গোটা গ্রাম অবিলম্বে দোষীদের দৃষ্টান্তমূলক শাস্তির দাবি জানিয়েছেন। এই ঘটনায় সন্দেশখালির বিধায়ক সুকুমার মাহাত পুরো বিষয়টি এড়িয়ে গিয়ে তিনি জানিয়েছেন বিধায়ক যদি দোষী হবে তাহলে কেন বিধায়কের নামে থানায় অভিযোগ করা হল না। যাদের বিরুদ্ধে অভিযোগ করা হয়েছে তারা প্রতিবাদ করতে গিয়েছিল প্রধানের দুর্নীতি নিয়ে। তাদের উপরেও হামলা চালিয়ে মারধর করা হয়েছে। প্রধান দুর্নীতির সঙ্গে জড়িত রয়েছে। খোদ দলের বিধায়ক দলের পঞ্চায়েত প্রধানের বিরুদ্ধে দুর্নীতির অভিযোগ তুলছে।

অন্য খবর দেখুন